

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2021 година***

***С к о п ј е***

***ЗАПИСНИК***

***од Осумдесет и шестата седница на Управниот одбор на***

***Фондот за здравствено осигурување на Република Северна Македонија,***

*одржана на 18 март 2021 година со почеток во 12.00 часот*

*во просториите на Фондот*

***Присутни членови на Управниот одбор:***

* *Д-р Ридван Асани, претставник од Министерството за здравство - претседател;*
* *Д-р Љубиша Каранфиловски, претставник од Сојузот на синдикатите на*
* *Македонија – член;*

## Д-р Димитар Димитриевски, претставник на пензионерите во Република Северна Македонија – член;

* *Проф. Д-р Назми Ејупи, претставник на стопанствениците во Република Северна Македонија  - член.*
* *Д-р Менде Диневски, претставник од Лекарската, Фармацевтската и Стоматолошката комора на Македонија – член.*

***Отсутни членови на Управниот одбор:***

## Дејан Николовски, претставник од Министерството за финансии - заменик на претседателот;

## Проф. Д-р Ненад Гавриловиќ, претставник на осигурениците  - член.

***Присутни од ФЗОРСМ:***

* *Фатон Ахмети, В.Д. директор на ФЗОРСМ;*
* *Стево Крстевски, В.Д. директор на ФЗОРСМ (делумно присутен – за време на разгледување на точката Разно);*
* *Д-р Миле Мирчевски, Проект менаџер на проектот Подготовка на национална стратегија за електронско здравство (учествуваше во работата по точката 1);*
* *Фатон Мемети, раководител на одделението за договори со здравствени установи (учествуваше во работата по точките 2, 3, 12, 13 и 14);*
* *Соња Златановска, републички контролор инспектор (учествуваше во работата по точката 4);*
* *Ирена Барутоска, републички контролор инспектор (учествуваше во работата по точката 5);*
* *Фатиме Идризи, директор на секторот за управување со човечките ресурси (учествуваше во работата по точките 9 и 10);*
* *Цвете Серафимовски, директор на секторот за контрола (учествуваше во работата по точката 11);*
* *Д-р Игор Неловски, советник на директорот (учествуваше во работата по точката 18);*
* *Алберт Балиу, советник на директорот (учествуваше во работата по точката 16);*
* *Христо Трповски, раководител на одделението за регрес и судски постапки, во својство на записничар.*

*Претседателот ја отвори и водеше седницата. На почетокот утврди дека се присутни пет членови на Управниот одбор со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

# Информација за подготовка на национална стратегија за електронско здравство 2020-2025 на Република Северна Македонија;

# Предлог за донесување на Правилник за изменување и дополнување на правилникот за индикациите за остварување на право на ортопедски и други помагала;

# Предлог за донесување на одлуки за склучување на договори и анекси на договори за ортопедски помагала;

# Предлог за донесување на Правилник за изменување и дополнување на Правилникот за начинот и методологијата за утврдување на референтни цени на лекови;

# Разгледување на Информација за барање за надоместок (рефундација) на средства за лек со бр. 19-200 од 6.11.2020 година;

# Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година;

# Предлог за донесување на Одлука за изменување и дополнување на Одлуката за утврдување на вкупниот договорен надоместок на здравствените установи за обезбедени услуги од областа на специјалистичко-консултативната стоматолошка здравствена заштита од дејностите орална хирургија, ортодонција и протетика за 2021 година;

# Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година;

# Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија;

# Предлог за донесување на Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија;

# Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции;

# Разгледување на барање од аптека „Пако фарм“ од село Доброште;

# Разгледување на барање од аптека „Ромедика 3“ од Гостивар;

# Разгледување на барање од аптека „Лајф Лајн“ од Скопје;

# Разгледување на Годишниот план за извршување на финансиски контроли за 2021 година;

# Информација за состојбата со спроведување на законот за јазиците;

# Разно.

*Потоа праша дали има предлози за дополнување на дневниот ред.*

*Директорот Ахмети предложи дневниот ред да се дополни со разгледување на Предлог за утврдување договорни надоместоци на приватните здравствени установи, кои имаат склучено додговор со Фондот за услуги од областа на очна хирургија, и Предлог за донесување на одлука за утврдување на максимален број на здравствени услуги – поставување на уред за механичка циркулаторна потпора (VAD и BVAD) кои здравствените установи ќе може да ги извршуваат во 2021 година, како точката 6 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година, да биде дополнета со разгледува и на предлог за изменување на договорниот надоместок на Клиниката за детски болести.*

*Претседателот на Управниот одбор предложи на дневниот ред за седницата да биде и донесување на одлука за распишување на конкурс за именување на директор на Фондот. Ова е неопходно за навремено постапување на Управниот одбор согласно законските одредби а имајќи во вид дека мандатите на сегашните вршители на должноста директор истекуваат на 28 април, односно 5 мај.*

*Предлозите на директорот и на претседателот беа едногласно прифатени, со што за работата на осумдесет и шестата седница, Управниот одбор едногласно го усвои следниот*

***Д Н Е В Е Н Р Е Д***

# Информација за подготовка на национална стратегија за електронско здравство 2020-2025 на Република Северна Македонија;

# Предлог за донесување на Правилник за изменување и дополнување на правилникот за индикациите за остварување на право на ортопедски и други помагала;

# Предлог за донесување на одлуки за склучување на договори и анекси на договори за ортопедски помагала;

# Предлог за донесување на Правилник за изменување и дополнување на Правилникот за начинот и методологијата за утврдување на референтни цени на лекови;

# Разгледување на Информација за барање за надоместок (рефундација) на средства за лек со бр. 19-200 од 6.11.2020 година;

# Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година;

# Предлог за донесување на Одлука за изменување и дополнување на Одлуката за утврдување на вкупниот договорен надоместок на здравствените установи за обезбедени услуги од областа на специјалистичко-консултативната стоматолошка здравствена заштита од дејностите орална хирургија, ортодонција и протетика за 2021 година;

# Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година;

# Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија;

# Предлог за донесување на Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија;

# Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции;

# Разгледување на барање од аптека „Пако фарм“ од село Доброште;

# Разгледување на барање од аптека „Ромедика 3“ од Гостивар;

# Разгледување на барање од аптека „Лајф Лајн“ од Скопје;

# Разгледување на Годишниот план за извршување на финансиски контроли за 2021 година;

# Информација за состојбата со спроведување на законот за јазиците;

# Предлог за утврдување договорни надоместоци на приватните здравствени установи, кои имаат склучено додговор со Фондот за услуги од областа на очна хирургија во 2021 година;

# Предлог за донесување на одлука за утврдување на максимален број на здравствени услуги – поставување на уред за механичка циркулаторна потпора (VAD и BVAD) кои здравствените установи ќе може да ги извршуваат во 2021 година;

# Предлог за донесување на одлука за распишување на конкурс за именување на директор на Фондот;

# Разно.

*Потоа се пристапи кон разгледување на точките на дневниот ред.*

***ТОЧКА 1 -*** *Информација за подготовка на национална стратегија за е-Здравство 2020-2025 на Република Северна Македонија*

*Во рамките на првата точка на дневниот ред, пред Управниот одбор беше разгледана Информацијата за подготовка на национална стратегија за е-Здравство на Република Северна Македонија. Информацијата, подготвена од проектниот тим за подготовка на национална стратегија за е-Здравство, ја претстави и објасни проект менаџерот Д-р Миле Мирчевски.*

*Во исцрпното излагање, го запозна Управниот одбор со текот на проектот, институциите и другите субјекти вклучени во него како и со активностите што претстојат.*

*Потоа се разви дискусија во која учествуваа сите членови на Управниот одбор и директорот Ахмети. Во дискусијата се зборуваше за чинењето на целиот проект (28 милиони евра за пет години), за користа што Фондот ќе ја има од него, како и од потребата за негово ефикасно водење за што е потребно јасно дефинирање на водството на проектот, односно која институција ќе се грижи за неговото ефикасно спроведување.*

*На изнесените прашања одговори и дополнителни објаснувања даваа Миле Мирчевски и директорот Ахмети.*

*Откако дискусијата се исцрпи, Управниот едногласно ја усвои Информацијата за подготовка на национална стратегија за е-Здравство 2020-2025 на Република Северна Македонија.*

***ТОЧКА 2 -*** *Предлог за донесување на Правилник за изменување и дополнување на правилникот за индикациите за остварување на право на ортопедски и други помагала*

*Објаснување на предлогот од точката 2 даде Фатон Мемети. Наведе дека за да се излезе во пресрет на осигурените лица со олеснување на постапката за рефундација на средства за ортопедското помагало со шифра 8111 – Хидрофилен катетер, се предлага промена во делот на заверувањето на потврдата. Досега заверувањето за ова помагало се вршеше еднаш месечно, а со оваа измена ќе се овозможи заверување на една потврда на секои шест месеци. Потребата за оваа промена произлезе од недостаток на добавувач кој го има регистрирано ова помагало во земјата.*

*По објаснувањето, Управниот одбор без дискусија, едногласно го донесе предложениот*

***Правилник***

***за изменување и дополнување на правилникот за индикациите за остварување на право на ортопедски и други помагала***

***ТОЧКА 3 -*** *Предлог за донесување на одлуки за склучување на договори и анекси на договори за ортопедски помагала*

*Во рамките на оваа точка од дневниот ред, Управниот одбор согласно членот 11, став 3 и 4 на Правилникот за индикациите за остварување на право на ортопедски и други помагала, одлучуваше во врска со поднесените пријави за склучување на договор, односно анекс на договор за ортопедски и други помагала.*

*По објаснувањето на Фатон Мемети за работата на комисијата за ортопедски и други помагала во врска со поднесените пријави, Управниот одбор без дискусија едногласно донесе*

***Одлука***

***за склучување на договори за издавање на ортопедски и други помагала***

*и*

***Одлука***

***за склучување на анекси на договори за издавање на ортопедски и други помагала***

***ТОЧКА 4 -*** *Предлог за донесување на Правилник за изменување и дополнување на Правилникот за начинот и методологијата за утврдување на референтни цени на лекови*

*Објаснување на предлогот даде Соња Златановска. Наведе дека со предложените измени се врши дообјаснување на делот од Правилникот кој се однесува на донесување на конечните референтни цени на лекови од страна на Управниот одбор на Фондот, а по истекување на предвидениот рок за забелешки по Одлуката за предлог референтни цени на лекови. Имено, согласно важечкиот Правилник, по доставените забелешки одлучува Управниот одбор на Фондот, а при тоа не се наведени критериуми според кои може да се врши корекција на предлог референтните цени на одредени лекови.*

*Досегашното искуство покажало дека пресметката според Правилникот за одредени лекови дава референтни цени со кои би се зголемило учеството со лични средства на осигурениците при подигање на лековите на рецепт од аптека, и тоа за специфични лекови како што се лекови кои се користат за цистична фиброза, епилепсија, шизофренија, транслантирани органи и сл.*

*За лековите од Листа-Б – Листа на лекови за болничка здравствена заштита кои паѓаат на товар на Фондот, кои се набавуваат со постапка за јавна набавка од страна на здравствените установи, референтните цени се применуваат при фактурирање/прикажување на цените до Фондот при што разликата помеѓу цената постигната на тендер и референтна цена, здравствената установа треба да ја покрие од сопствени средства.*

*Референтните цени се применуваат и во постапката за рефундација, при што осигурениците го набавуваат лекот по малопродажна цена, а повратокот на средства е по референтна цена која е на ниво на големопродажна цена. Со самото тоа осигурениците се оштетени. Со дополнително намалување на референтните цени на лековите, осигурениците кои не по своја вина се принудени да ги набават од сопствени средства, се изложени на дополнителен трошок. Ова особено се однесува на лековите од болничка листа.*

*Од овие причини, се предлага воведување на критериуми за корекција на предлог референтните цени со цел да се осигури обезбедување на што поголем број на лекови без доплата или со пониска доплата за осигурениците, за специфичните лекови односно состојби.*

*По објаснувањето, Управниот одбор едногласно го донесе предложениот*

***Правилник***

***за изменување и дополнување на Правилникот за начинот и методологијата за утврдување на референтни цени на лекови***

***ТОЧКА 5 -*** *Разгледување на Информација за барање за надоместок (рефундација) на средства за лек со бр. 19-200 од 6.11.2020 година*

*Објаснување во врска со информацијата даде Ирена Барутоска. Наведе дека барањето е за осигурено лице на возраст од 15 години, а се однесува на надоместок на средства за набавен лек Sandimmun neoral (ciclosporin) sol. Потоа додаде дека според Правилникот за содржината и начинот на остварувањето на правата и обврските од задолжителното здравствено осигурување, остварувањето на правото на надоместок на средства за набавени лекови кои се издаваат на рецепт во примарна здравствена заштита, се врши врз основа на рецептен образец утврден од страна на Фондот, при што лекот треба да биде набавен со датумот на пропишување на рецептот или после датумот на пропишување на рецептот. Во конкретниот случај кон барањето за надоместок приложениот хартиен рецепт, не е на образец утврден од страна на Фондот, и е пропишан од страна на избраниот лекар еден ден после набавката на лекот, за кој се бара поврат на средства.*

*Откако го сослуша излагањето, имајќи го во вид и објаснувањето и документацијата од работните материјали за оваа точка од дневниот ред, Управниот одбор едногласно донесе*

***Заклучок:*** *Барањето за надоместок на средства за лек се усвојува. Стручната служба да ја извести надлежната подрачна служба за заклучокот.*

***ТОЧКА 6 -*** *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година*

*По објаснувањето на директорот Ахмети, врз основа на предлозите содржани во работните материјали за седницата, Управниот одбор едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2021 година***

*со која се извршија промени во договорните надоместоци на 22 јавни здравствени установи.*

***ТОЧКА 7 -*** *Предлог за донесување на Одлука за изменување и дополнување на Одлуката за утврдување на вкупниот договорен надоместок на здравствените установи за обезбедени услуги од областа на специјалистичко-консултативната стоматолошка здравствена заштита од дејностите орална хирургија, ортодонција и протетика за 2021 година*

*Во рамките на точката 7, Управниот одбор врз основа на предлогот од работните материјали за седницата, без дискусија едногласно донесе*

***Одлука***

***за изменување и дополнување на Одлуката за утврдување на вкупниот договорен надоместок на здравствените установи за обезбедени услуги од областа на специјалистичко-консултативната стоматолошка здравствена заштита од дејностите орална хирургија, ортодонција и протетика за 2021 година***

*со која се изврши промена на договорниот надоместок на една здравствена установа поради зголемување на бројот на тимови со кои се извршуваат здравствените услуги за осигурените лица, и се утврди договорниот надоместок за уште една здравствена установа со која Фондот склучува нов договор за извршување на здравствени услуги.*

***ТОЧКА 8 -*** *Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година*

*И во рамките на точката 8 Управниот одбор врз основа на предлогот од работните материјали за седницата, без дискусија едногласно донесе*

***Одлука***

***за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година***

*со која се утврди договорниот надоместок за една здравствена установа со која Фондот склучува нов договор за извршување на здравствени услуги на физикална медицина и рехабилитација*

***ТОЧКА 9 -*** *Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија*

*Во рамките на точката 9, откако го сослуша објаснувањето на Фатиме Идризи, Управниот одбор врз основа на предлогот од работните материјали за седницата едногласно донесе*

***Правилник***

***за изменување и дополнување на Правилникот за систематизација на работните места во Фондот за здравствено осигурување на Република Северна Македонија***

***ТОЧКА 10 -*** *Предлог за донесување на Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија*

*Фатиме Идризи објасни дека со овој правилник се утврдува висината на платата за работни места што беа утврдени со Правилникот за изменување и дополнување на Правилникот за систематизација на работните места донесен на минатата седница на Управниот одбор.*

*По објаснувањето, Управниот одбор едногласно го донесе предложениот*

***Правилник***

***за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија***

***ТОЧКА 11 -*** *Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции*

*Објаснување на предлогот даде Цвете Серафимовски. Наведе дека се предлага во одлуката да се додаде мерка која се однесува на фактурите на избраните лекари кои во текот на 2020 година пропишувале лекови (антибиотици и анксиолитици) на рецепт од Листата на лекови на товар на Фондот над дозволениот лимит, кои лекови во тој период биле неопходни при третман на осигурени лица болни од корона вирусот COVID -19. Имено, Лекарската комора и Здружението на приватни лекари реагираа дека на лекарите кои го имаат надминато лимитот за пропишување на антибиотици, Фондот им ги намалува фактурите за исплата на месечните надоместоци. Сметаме дека во вонредните услови поврзани со корона вирусот ова не треба да се прави, доколку се работи за пропишување на лекови за третирање на болните од корона вирусот. Поради тоа, се предлага со дополнување на одлуката да се создаде правна можност за признавање на пропишувањето над лимитот во 2020 година. Исто така, се предлага овозможување Избраниот лекар односно лекарската комисија на Фондот да може ретроактивно да отвори боледување, односно ретроактивно да даде оценка и мислење за привремена спреченост за работа на вработено осигурено лице заболено со корона вирусот.*

*По кусата дискусија што го следеше објаснувањето, Управниот одбор едногласно ја донесе предложената*

***Одлука***

***за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции***

***ТОЧКА 12 -*** *Разгледување на барање од аптека „Пако фарм“ од село Доброште*

*По објаснувањето на Фатон Мемети, Управниот одбор едногласно одлучи да се прифати барањето број 15- 1016/1 на аптеката „Пако фарм“ од село Доброште.*

***ТОЧКА 13 -*** *Разгледување на барање од аптека „Ромедика 3“ од Гостивар*

*По објаснувањето на Фатон Мемети, Управниот одбор едногласно одлучи да се прифати барањето број 10- 1246/1 на аптеката „Ромедика 3“ од Гостивар.*

***ТОЧКА 14 -*** *Разгледување на барање од аптека „Лајф Лајн“ од Скопје*

*По објаснувањето на Фатон Мемети, Управниот одбор едногласно одлучи да се прифати барањето број 15- 1795/1 на аптеката „Лајф Лајн“ од Скопје.*

***ТОЧКА 15 -*** *Разгледување на Годишниот план за извршување на финансиски контроли за 2021 година*

*Во рамките на точката 15, Управниот одбор се запозна со Годишниот план за извршување на финансиски контроли за 2021 година, како материјал од информативна природа, во врска со кој не беа донесени посебни одлуки или заклучоци.*

***ТОЧКА 16 -*** *Информација за состојбата со спроведување на законот за јазиците*

*Во рамките на оваа точка на дневниот ред, Алберт Балиу пред Управниот одбор ја изнесе усмената информација за состојбата на спроведување на законот за јазиците во работењето на Фондот. Ги изложи поединечно и детално досега преземените активности и постигнатите цели, а потоа и работите што претстои да се завршат.*

*По неговото излагање, членовите на Управниот одбор поставуваа прашања на кои одговори и дополнителни објаснувања даваа Алберт Балиу и директорот Ахмети. Во дискусијата беше истакнато дека е потребно да се забрза темпото за реализирање на работите кои сеуште не се завршени.*

*Потоа, Управниот одбор едногласно ја усвои информацијата.*

***ТОЧКА 17 -*** *Предлог за утврдување договорни надоместоци на приватните здравствени установи, кои имаат склучено додговор со Фондот за услуги од областа на очна хирургија во 2021 година*

*Објаснување на предлогот даде директорот Ахмети. Наведе дека предлогот предвидува вклучување на уште една здравствена установа покрај досегашните три со кои Фондот имаше склучено договор. Вкупниот износ на надоместокот за сите установи ќе биде непроменет, од причина што ќе се намали надоместокот на две установи како последица на намаленото остварување на здравствени услуги, до што дојде како последица на состојбата со корона вирусот.*

*По објаснувањето, членовите на Управниот одбор дискутираа за бројот на услугите што се обезбедуваат во овие здравствени установи при што беше истакната потребата од постојано следење на реализацијата на надоместоците, односно на здравствените услуги за кои надоместоците се утврдени.*

*По исцрпувањето на дискусијата, Управниот одбор едногласно ја донесе предложената*

***Одлука***

***за изменување на Одлуката за утврдување на висината на вкупниот договорен надоместок на приватните здравствени установи од областа на очната хирургија во 2021 година***

***ТОЧКА 18 -*** *Предлог за донесување на одлука за утврдување на максимален број на здравствени услуги – поставување на уред за механичка циркулаторна потпора (VAD и BVAD) кои здравствените установи ќе може да ги извршуваат во 2021 година*

*Предлогот го објасни Игор Неловски. Наведе дека како мината, така и оваа година, максималниот број на здравствени услуги поставување на уред за механичка циркулаторна потпора кои здравствените установи може да ги извршуваат во текот на годината, треба да се утврди со одлука на Управниот одбор. Со одлуката, бројот на услуги се утврдува и по здравствени установи. Потоа, ја објасни улогата на уредите за механичка циркулаторна потпора во третманот на пациентите со срцева слабост, како и предлогот за бројот на уреди по здравствени установи. Нагласи дека тој број е утврден со претходна консултација со здравствените установи и врз основа на претходните резултати и број на интервенции кај секоја од нив во минатата година.*

*По објаснувањето и кусата дискусија што следеше, Управниот одбор едногласно донесе*

***Одлука***

***за утврдување на максимален број на здравствени услуги – поставување на уред за механичка циркулаторна потпора (VAD и BVAD) кои здравствените установи ќе може да ги извршуваат во 2021 година***

***ТОЧКА 19 -*** *Предлог за донесување на одлука за распишување на конкурс за именување на директор на Фондот*

*Во рамките на точката 19 Управниот одбор дискутираше за започнување на постапката за избор на директор на Фондот по пат на конкурс.*

*Претседателот Ридван Асани истакна дека со оглед што мандатите на сегашните вршители на должноста директор истекуваат на 28 април, односно на 5 мај, неодложно мора да се започне постапката за избор по пат на конкурс, за да таа биде навремено завршена согласно законот.*

*Останатите членови на Управниот одбор се согласија со предлогот, па по куса дискусија и консултација со стручната служба, едногласно се донесе*

***Одлука***

***за распишување на конкурс за именување на директор на Фондот***

*со која се формира и комисија од редот на членовите на Управниот одбор за спроведување на постапката за објавување на конкурсот, прием на пријавите и изготвување на листа на пријавени кандидати.*

*По ова, бидејќи не беа дадени предлози за разгледување во рамките на точката 20 - Разно, со донесувањето на одлуката од точката 19 дневниот ред беше исцрпен и Управниот одбор во 15.00 часот заврши со работата на осумдесет и шестата седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***D-r Ridvan ASANI***